ਸੁਬੋਧ ਮੁਖਰਜੀ (ਇਨਕਲਾਬੀ)
ਸੁਬੋਧ ਚੰਦਰ ਮੁਖਰਜੀ (1918-1959) ਬੰਗਾਲੀ ਮੂਲ ਦਾ  ਬਰਮੀ ਸੁਤੰਤਰਤਾ ਮੁਹਿੰਮ ਦਾ ਕਮਿਊਨਿਸਟ ਆਗੂ ਸੀ ।

ਅਰੰਭਕ ਜੀਵਨ 
ਸੁਬੋਧ ਮੁਖਰਜੀ ਦਾ ਜਨਮ 1918 ਵਿੱਚ ਬੰਗਲਾਦੇਸ਼ ਦੇ ਜੈਸੋਰ ਜ਼ਿਲ੍ਹੇ ਵਿੱਚ ਹੋਇਆ ਸੀ। ਉਨ੍ਹਾਂ ਦੇ ਪਿਤਾ ਦਾ ਨਾਮ ਦਾਬੇਂਦਰਨਾਥ ਮੁਖਰਜੀ ਅਤੇ ਮਾਤਾ ਦਾ ਨਾਮ ਚਾਰੂਬਾਲਾ ਦੇਵੀ ਸੀ।

ਇਨਕਲਾਬੀ ਗਤੀਵਿਧੀਆਂ 
ਉਹ ਬੰਗਾਲੀ ਸਟੂਡੈਂਟ ਐਸੋਸੀਏਸ਼ਨ ਦਾ ਮੈਂਬਰ ਸੀ। ਇਸ ਐਸੋਸੀਏਸ਼ਨ ਨੇ ਬਰਮਾ ਦੀ ਆਜ਼ਾਦੀ ਅਤੇ ਚਟਗਰਾਮ ਯੂਥ ਵਿਦਰੋਹ ਵਿੱਚ ਅਹਿਮ ਭੂਮਿਕਾ ਨਿਭਾਈ। ਬੰਗਾਲੀ ਸਟੂਡੈਂਟ ਐਸੋਸੀਏਸ਼ਨ ਦੇ ਹੋਰ ਮਹੱਤਵਪੂਰਨ ਮੈਂਬਰ ਐਚ.ਐਨ. ਗੋਸ਼ਾਲ, ਡਾ. ਅਮਰ ਨਾਗ, ਬਾਰੀਨ ਡੇ, ਸਾਧਨ ਬੈਨਰਜੀ, ਗੋਪਾਲ ਮੁਨਸੀ, ਅਮਰ ਡੇ ਸਨ। ਮੁਖਰਜੀ ਬਰਮਾ ਦੀ ਕਮਿਊਨਿਸਟ ਪਾਰਟੀ ਅਤੇ ਬ੍ਰਿਟਿਸ਼ ਬਰਮਾ ਦੀ ਟਰੇਡ ਯੂਨੀਅਨ ਅੰਦੋਲਨ ਦਾ  ਇੱਕ ਮਹੱਤਵਪੂਰਨ ਆਗੂ ਬਣ ਗਿਆ। ਉਹ 1940 ਵਿੱਚ ਪਾਰਟੀ ਦੀ ਨੀਂਹ ਰੱਖਣ ਵਾਲ਼ੀ ਮੀਟਿੰਗ ਵਿੱਚ ਆਂਗ ਸਾਨ, ਥਾਕਿਨ ਸੋਏ, ਥਾਨ ਤੁਨ ਦੇ ਨਾਲ ਮੌਜੂਦ ਸਨ । ਉਹ ਆਲ ਬਰਮਾ ਟਰੇਡ ਯੂਨੀਅਨ ਕਾਂਗਰਸ ਦਾ ਪ੍ਰਧਾਨ ਚੁਣਿਆ ਗਿਆ ਸੀ ਅਤੇ ਬਾਅਦ ਵਿੱਚ ਫਾਸ਼ੀਵਾਦੀ ਵਿਰੋਧੀ ਪੀਪਲਜ਼ ਫ੍ਰੀਡਮ ਲੀਗ ਦਾ ਇੱਕ ਪ੍ਰਮੁੱਖ ਨੇਤਾ ਬਣ ਗਿਆ।

ਮੌਤ 
ਬਰਮੀ ਪੁਲਿਸ ਨੇ ਉਸ ਦੇ ਸਿਰ 'ਤੇ 1,00,000 ਦਾ ਇਨਾਮ ਰੱਖਿਆ ਸੀ। 1959 ਵਿੱਚ ਉਸ ਦੀ ਹੱਤਿਆ ਕਰ ਦਿੱਤੀ ਗਈ ਸੀ ਅਤੇ ਫੌਜ ਨੇ ਉਸ ਦਾ ਸਿਰ ਕਲਮ ਕਰ ਦਿੱਤਾ ਸੀ। ਰੰਗੂਨ ਦੇ ਸਥਾਨਕ ਅਖਬਾਰਾਂ ਵਿੱਚ ਉਸਦੀ ਬਿਨਾਂ ਸਿਰ ਦੀ ਤਸਵੀਰ ਛਪੀ ਸੀ।

ਹਵਾਲੇ 

ਮੌਤ 1959
ਜਨਮ 1918
ਭਾਰਤ ਦੇ ਕਮਿਊਨਿਸਟ ਆਗੂ